**FARSKÉ OZNAMY – filiálky NEMČICE ⦁ Farnosti Topoľčany**

**5. veľkonočná nedeľa**

(15.5.2022 – 22.5.2022)

▪ **Sv. omše počas týždňa v Nemčiciach a ich úmysly**:

*Streda*: 18.30 h. + Ladislav Jančovič, rodina Klemanová a Jančovičová

*Piatok*: 18.30 h. + Oľga a Ladislav Klimentoví a ich rodičia

*Nedeľa*: 09.00 h. + Marta a Jozef Kúchoví a zosnulí z rodiny Pušicová

▪  **Liturgický kalendár týždňa:**

*Pondelok*:  Sv. Jána Nepomuckého, kňaza a mučeníka

*Streda*:    Sv. Jána I., pápeža a mučeníka

*Piatok*:    Sv. Bernardína Sienského, kňaza

*Sobota*:    O Panne Márii vo Veľkonočnom období, votívna sv. omša

*Nedeľa*:    6. veľkonočná nedeľa

▪ V sobotu 21. mája 2022 o 10.00 hod. bude v našom farskom kostole slávnosť prvého sv. prijímania pre žiakov tretieho ročníka Základnej školy Gogoľova. Deti budú mať nácvik v kostole a to v utorok 17. mája o 16.00 hod. V piatok 20. mája od 17.00 hod. budeme vo farskom kostole spovedať len prvoprijímajúce deti a od 17.30 hod. budeme potom spovedať ich rodičov, príbuzných a ostatných ľudí. Prajeme im peknú slávnosť!

▪ Ďakujeme Rádiu Mária Slovensko za možnosť a spoluprácu pri vysielaní šiestich priamych rozhlasových prenosov v uplynulom týždni z nášho farského kostola v Topoľčanoch. Poďakovanie adresujeme rovnako všetkým, ktorí po technickej a liturgickej stránke tieto prenosy zabezpečovali. (Poslucháčov srdečne pozdravujeme!)

▪ V dňoch 3.-4. júna 2022 sa v Trnave uskutoční hudobno-gospelový *Festival Lumen*. Organizátori na podujatie srdečne pozývajú a to zvlášť mladých ľudí. Záujemci si môžu nájsť bližšie informácie na webovej stránke: [www.festivallumen.sk](http://www.festivallumen.sk)

▪ V uplynulom týždni na naše kostoly, kvety a kňazský seminár boli obetované sumy: 2x20; 3x50,- € a cez farský účet 30,- €. Zároveň Kňazský seminár sv. Gorazda v Nitre sme ako farnosť podporili sumou 1.625,- €. Všetkým dobrodincom a podporovateľom úprimne ďakujeme a vyslovujeme srdečné Pán Boh zaplať a odmeň.

**Prajeme pOžehnanú nedeľu i celý týždeň!**